Folketing
2011-10-12

Vi har i regeringsgrundlaget klart sagt, at vi ønsker, at Danmark fortsat skal være et landbrugsland. Vi har et ønske om, at landbruget skal være en vigtig og nødvendig del af omstillingen til en grøn økonomi. Vi kan også konstatere, at landbruget over de sidste 10 år har opbygget en stor gæld, og det er virkelig en barriere for en kommende omstilling. Det er også en barriere for yngre landmænd, som gerne vil ind i erhvervet. Derfor vil vi også nedsætte en hurtigtarbejdende naturog landbrugskommission. Kommissionen skal se på de samlede vilkår for landbruget, og den skal komme med forslag til løsninger af landbrugets udfordringer. Jeg er ikke helt klar over, hvad det er for nogen dyre og konkurrenceforvridende afgifter, spørgeren spørger om, men jeg vil bare sige, at for så vidt angår afgifter, er vi jo indstillet på at fuldføre den tidligere regerings planer om at indføre pesticidafgiften og at forhøje den. Derudover er det regeringens hensigt at gennemføre en skattereform.